Werk vier uur per week - www.bybelkennis.co.za
Let us not be moved by the specious argument, that it is humility to disallow private judgment, and to have no opinion of our own, that it is the part of the true Christian not to think for himself – J. C. Ryle
Timothy Ferriss het ‘n baie interessante boek – The 4-Hour Workweek – geskryf. Dit gaan nie net oor ‘n beter aftrede nie.Hy sê: “When you run so fast to get somewhere you miss half the fun of getting there.” Hy sê dat te veel van ons vir ons uitbrand as gevolg van werkpatrone wat net nie volgehou kan word nie.
Twee wette – eenvoudig maar moeilik om te implementeer – is die basis van sy teorie
Wet #1: Pareto se wet
Wilfredo Pareto was ‘n kontroversiële Italiaanse ekonoom aan die einde van die 19de eeu. Hy beskryf die 80/20 beginsel: 80% van die resultate in die gevolg van 20% van die insette. Die teenoorgestelde is ook waar: 80% van jou probleme kom uit 20% van jou bronne. Die doel van die wet is eenvoudig: verhoog jou onderskeidingsvermoë en word minder aktief. Luister na Ferriss: “Being busy is a form of laziness—lazy thinking and indiscriminate action. Being overwhelmed is often as unproductive as doing nothing, and is far more unpleasant.”
Wet #2: Parkinson se wet
Die wet sê: Die taak neem toe in gewaande belangrikheid en ingewikkeldheid in verhouding met die tyd wat daarvoor toegeken is. Jy kan ‘n projek waarvoor twee weke geskeduleer is in 24 uur voltooi, want die kort teikendatum dwing jou om net op die noodsaaklike te fokus. Stel vir jouself kort teikendatums vas – moenie toelaat dat uitstel paniek veroorsaak nie. Hierdie is nie natuurlik nie, want ons glo hoe langer ons werk hoe produktiewer is ons. Ons gebruik tyd sleg, want meeste omgewings moedig ons aan om die volle tyd te gebruik. Om tyd te mors is ‘n slegte gewoonte.
Kom ons voeg die twee wette saam: Identifiseer die paar kritiese take wat lei tot meeste van jou resultate en skeduleer hulle met kort teikendatums. Dit beteken jy kry meer gedoen. Alles goed en wel, behalwe hierdie reëls geld nie as ons met mense werk nie.
Laaste 7 Dae: 6,697
Laaste 30 Dae: 23,472
Laaste 365 Dae: 332,646